Cerere de decizie preliminară introdusă de Bundesgerichtshof (Germania) la 29 octombrie 2013 – Hermann Lutz/Elke Bäuerle, în calitate de administrator în procedura insolvenţei privind patrimoniul ECZ Autohandel GbmH
(Cauza C-557/13)
Limba de procedură: germana
Instanța de trimitere
Bundesgerichtshof
Părțile din procedura principală
Reclamant: Hermann Lutz
Pârâtă: Elke Bäuerle, în calitate de administrator în procedura insolvenţei privind patrimoniul ECZ Autohandel GbmH
Întrebările preliminare
Articolul 13 din Regulamentul (CE) nr. 1346/2000 al Consiliului din 29 mai 2000 privind procedurile de insolvenţă1 este aplicabil în cazul în care plata contestată de lichidator a unei sume poprite înainte de deschiderea procedurii de insolvenţă a fost făcută doar după deschiderea procedurii?
În cazul unui răspuns afirmativ la prima întrebare, excepţia prevăzută la articolul 13 din Regulamentul privind procedurile de insolvență privește și termenele de prescripţie, de anulare şi de decădere prevăzute de legea aplicabilă a statului membru în care actul atacat îşi produce efectele (lex causae)?
În cazul în care răspunsul la a doua întrebare este afirmativ, cerinţele de formă necesare pentru valabilitatea unei cereri în sensul articolului 13 din Regulamentul privind procedurile de insolvență sunt determinate de lex causae sau de lex fori concursus?
____________
1 JO L 160, p. 1.